google/wiki40b huggingface dataset:
Mohamed Kanno

Landslaget

25. desember 2017 fikk han sin første landskamp for Saudi-Arabia mot De forente arabiske emirater.
Han ble tatt ut i Saudi-Arabias tropp til VM i fotball 2018 i Russland.
Combination

Combination er undertøy som består av to plagg i ett. Ulike plagg kan kombineres, og tilpasses kvinner og menn. Combination for menn/gutter består av undertrøye og underbukse i ett, buksa er forsynt med en klaff over rumpa. Combination for kvinner består av livstykke og kjole i ett stykke.
Uttrykket brukes også  om liknende underplagg satt sammen av andre deler. I dag ofte BH-liv/linne og truse.
«Kon-Tiki»

Ferden

Flåten ble bygget av balsatre. Det ble verken brukt spiker eller ståltråd for å sette den sammen, kun tau av hamp. Bambusrør, bananblader og noen få furuplanker utgjorde det øvrige byggematerialet.
Seilasen startet fra Peru, i Limas havneby Callao 28. april 1947, og endte på et korallrev ved Raroia i Polynesia 7. august etter en seilas på nesten 8 000 km i løpet av 101 dager. Heyerdahl hadde nå bevist sin teori om at Polynesia kunne ha blitt befolket fra Sør-Amerikas vestkyst av folk som hadde tatt seg over Stillehavet på balsaflåter.
Heyerdahls bok om seilasen, Expedition Kon-Tiki ble utgitt i 1948, og oversatt til en rekke språk. Den kom ut på norsk samme år under navnet Kon-Tiki og ble en bestselger.
I 1951 kom filmen Kon-Tiki, som vant en Oscar for beste dokumentar. Heyerdahl både regisserte og spilte i filmen.

Navnet Kon-Tiki

Flåten ble døpt «Kon-Tiki» etter  inkafolkets solkonge og yppersteprest med samme navn. Ifølge sagnet levde Tiki og hans folk et fredelig liv ved Titicacasjøen i Peru, der de en dag ble overfalt og nesten utryddet av en nabostamme. Bare Kon-Tiki og hans nærmeste menn overlevde. De tok seg ned til havet, der de flyktet på en balsaflåte til Polynesia. Ifølge Thor Heyerdahl er sagnets Kon-Tiki stamfar til Polynesias befolkning.

Antropologi

Mens «Kon-Tiki»s seilas var et interessant eksperiment som demonstrerte Heyerdahls teori om de polynesiske flåters sjødyktighet, er hans befolkningsteori omstridt og betvilt av antropologer. Fysiske og kulturelle særtrekk gjør at denne gruppen fagfolk lenge har hevdet at Polynesia ble bosatt fra vest mot øst. Folkeforflytningen begynte i Asia, ikke Sør-Amerika. Sent på 1990-tallet har en ved DNA-tester funnet at polynesiere har mer fellestrekk med folk fra Sørøst-Asia enn med folk fra Sør-Amerika, noe som antas å bevise at deres forfedre mest sannsynlig kom fra Asia.
Det skal likevel bemerkes at Thor Heyerdahl aldri har villet bevise at «dagens» polynesiere nedstammer fra Sør-Amerika. I henhold til enkelte polynesiske legender var Polynesia opprinnelig befolket av to folkeslag, de såkalte lang-ørede og de kort-ørede. I en blodig krig ble hele den lang-ørede befolkning utryddet og de kort-ørede overtok eneherredømme over Polynesia. Heyerdahl hevdet at den utryddede befolkning var de som stammet fra Sør-Amerika, ikke dagens, de kort-ørede.
Wedmore

Historie

Det er avdekket flere levninger fra bosetningen i jernalderen i området. Det er antall av steder tilknyttet romersk tid.
Stedsnavnet Wedmore har angelsaksisk opprinnelse, og har antagelig betydningen «jakthytte». Det var et angelsaksisk kongelig eiendom i området. Centwine, konge av Wessex, tok kontroll over området i 682 og ga det navnet «Vadomaer» etter Vado den kjente, en av høvdingene. Etter å ha vunnet slaget ved Ethandun i 878, tvang Alfred av Wessex den norrøne høvdingen Guthrum, leder for den store hedenske hæren, til å bli døpt ved landsbyen Aller med sine folk, og feiret ved Wedmore. Deretter trakk de norrøne vikingene seg tilbake til East Anglia.
ISO 3166-2:CW

ISO 3166-2:CW er Curaçaos del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Curaçao. Territoriet har ingen definerte inndelinger.
Curaçaos ISO 3166-1 alfa-2-kode er GI. Øya er også tildelt koden NL-CW i ISO 3166-2:NL, Nederlands del av ISO 3166-2.
Fantomet 1965

1965 var den andre årgangen av Fantomet i Norge. Det ble utgitt to blader dette året, og begge historiene ble skrevet av Lee Falk og tegna av Wilson McCoy. Begge forsidene ble tegna av Rolf Gohs.
Kjellerhaugvatnet naturreservat

Kjellerhaugvatnet naturreservat ligger på Vega i Nordland. Naturreservatet har et areal på 1 955 dekar, hvorav 1 610 dekar landareal. Området er vernet for å ta vare på en sentral del av et større våtmarkskompleks med internasjonal verneverdi. Naturreservatet ble opprettet 19. desember 1997.
Familiar to Millions

Familiar to Millions er det eneste konsertalbumet til Oasis. 
Albumet ble utgitt 13. november 2000. Albumet er fra Wembley Stadium i London, og fra konserten de holdt der 21. juli 2000.
VM i skiskyting 2016 – Sprint kvinner

VM i skiskyting 2016 7,5 km sprint kvinner arrangeres i Holmenkollen lørdag 6. mars kl 14.30. Man går 3 runder á 2,5 km. med 2 skytinger. 1 strafferunde pr bom.
Fylkesvei 2138

Fylkesvei 2138 går mellom Herstad og Sveva i Elverum. Veiens lengde er 3,5 km.
Frem til 2019 hadde veien betegnelsen Fylkesvei 543.
Audignicourt

Befolkningsutvikling

Antall innbyggere i kommunen Audignicourt
Referanse: INSEE
Statspolitiet (1931–1936)

Statspolitiet var en utrykningsstyrke på 76 mann som hadde bekjempelse av opprør som hovedoppgave. Den ble opprettet ved stortingsvedtak 11. juni 1931 direkte underlagt Justisdepartementet. På dette tidspunktet var politiet for øvrig et kommunalt ansvar. Mest kjent og beryktet ble statspolitiet for sin innsats mot de streikende under Menstadslaget. Dette førte til at arbeiderbevegelsen etter regjeringsovertakelsen i 1935 gikk i gang med å reformere politietaten. Statspolitiet ble oppløst og skiftet navn til Utrykningspolitiet da Politiloven av 13. mars 1936 ble vedtatt og politivesenet underlagt staten.
Sund gård

Sund gård er et gårdsbruk (gnr 136, 1) i Inderøy kommune i Trøndelag. Gården var amtmannsgård for amtmannen i Nordre Trondhjems amt fra 1818 til 1900.
Gården er tidligst kjent i skattemanntallet i 1520. Den var prebendegods, dvs eid av kirken. Fra 1680 til 1749 var gården kapellangård. I perioden 1800-06 ble gården kjøpt av private eiere, før staten igjen kjøpte den i 1818 som amtmannsgård. Gården ble solgt til kommunen i 1900, men straks skjøtt over til tre private eiere. Stortingsrepresentant og folkehøgskolerektor Johannes Bragstad var en av disse tre, og var eneeier 1910-32.
Fra 1900 til 1925 hadde Sund folkehøgskole tilhold på gården. Folkehøgskolen flyttet til nye lokaler i 1926, utskilt fra gnr 136, 9 Sørtun.
Sørkjosen

Navnet

Både på sør- og nordsiden av Reisafjorden ligger en kjos. De norske navna er henholdsvis Sørkjosen og Nordkjosen. Langs E6 mellom disse ligger kommunesenteret Storslett.
Det kvenske navnet på Sørkjosen er Rässikäinen, eller bare Rässi, bsom etyr 'lav sjøstrand, utleire'. Tilknyttede kvenske stedsnavn i området er Rässinvaara (Sørkjosfjellet) og Rässikäisenmukka (bukt ved Møllerelvas utløp mellom Sørkjosen og Jubelen). Rässi-navnet finner vi bogså lant annet oed elvemunningen i Skibotn i Storfjord kommune, hvor elva har ført store mengder sand til området.
Det samiske navnet Reaššegeačhi betyr omtrent det samme som det kvenske; utleire(enden). Det norske navnet, Sørkjosen, har med andre ord ikke samme betydning som tettstedets kvenske og samiske navn.

Næringsliv

Sørkjosen har et relativt rikt næringsliv med butikker, overnattingsmuligheter, bilverksted og annet innenfor salg og service.
Reisafjord hotell, Henriksen Gjestestue og Joker byr på overnatting/rom sentralt i Sørkjosen. Av butikker finner vi dagligvarebutikken Joker (Post i butikk), Europris, Kronebutikken, Felleskjøpet og Nordsjö idé- og design. Itillegg er På Taket Kafé, Reisa Bilsenter, Mekonomen Sørkjosen, Betongservice, Motor- og marine og Reisa trafikkskole blant de som har tilholdssted i bygda. Statoil 1-2-3 og Shell har utsalg av drivstoff ved selvbetjente stasjoner.
Elektrisitetsdistributørene Ymber, 3net og Kvænangen Kraftverk, regnskapsbyråene Accountor Nord-Troms og OK Bedriftsconsult, samt renovasjonsselskapet Avfallsservice har sine kontor i Sørkjosen.

Jord- og leirras i 2015

Natt til søndag 10. mai 2015 gikk det et kilometerlangt jord- og leirras langs sjøkanten mellom Sørkjosen og Jubelen, som sperret Europaveg 6 over en lengre periode og førte til at flere husstander ble evakuert. Videre førte raset til store ødeleggelser; En molo, en kai og en brygge, samt deler av europaveien raste på havet. Ingen menneskeliv gikk tapt. Årsaken til raset skal ha vært steinfylling i sjøen som følge av veiarbeid i forbindelse med tunnelbygging.
Noen kilometer lengre sør gikk leirskredet i Sokkelvika i 1959, som feide flere hus på havet og krevde ni menneskeliv.
Nedre Telemark prosti

Nedre Telemark prosti var et prosti i Agder bispedømme fra 1843 til 2006.

Historikk

Nedre Telemark og Bamble prosti ble i 1843 delt i Nedre Telemark prosti og Bamble prosti. I 1868 ble Skien prestegjeld skilt ut og dannet et eget Skien prosti. Nedre Telemark prosti lå under Agder bispedømme inntil 1941, så under det kortvarige Skien bispedømme 1942-46, deretter tilbake under Agder fra 1947. Fra 1. januar 2005 ble navnet på bispedømmet endret til Agder og Telemark bispedømme. 1.1.2006 ble prostiet delt mellom Aust-Telemark og Vest-Telemark prostier. Seljord prestegjeld ble overført til Vest-Telemark prosti mens resten gikk til Aust-Telemark prosti. Nedre Telemark prosti bestod av følgende; Holla (og Helgen), Lunde (og Flåbygd) Bø, Sauherad (og Nes), Seljord (Flatdal og Åmotsdal) og Heddal.
Eulophinae

Utseende

Små, avlange snyltevepser. Hodet er mye bredere enn langt. Antennene er middels lange og trådformede, noen ganger kamformede hos hannene. Vingene er vanligvis velutviklede, men med lite utviklet årenett. Hunnens eggleggingsrør er ganske kort.

Levevis

Eulophinae er parasitoider som angriper larver, eller sjeldnere pupper, av bladminerende insekter og andre insekter som lever inne i planter. En del er, eller kan opptre som, hyperparasitoider som angriper larvene til andre snyltevepser. Noen få arter i slekten Elasmus angriper larvene til sosiale stikkveps (Vespidae).

Utbredelse

Gruppen forekommer i alle verdensdeler.
Bomull

Om bomull

Bomull er et mykt fiber som vokser rundt frøene på bomullsplanten. Fibrene brukes som råstoff i tekstilindustrien. De spinnes vanligvis til tråd og brukes til å lage myke, pustende tekstiler og er blant verdens mest brukte naturfibertekstiler i bekledning. Bomullsplantene blir dyrket på rundt 5% av jordbruksarealene i verden og ca. 25% av insekticidene (sprøytemidler mot insektangrep) og ca. 11% av herbicidene (sprøytemidler mot plantesykdommer) brukes på bomull. I tillegg brukes det mye kunstgjødsel og vann. Dette gjør bomull til en av de verste vekstene i landbruket på verdensbasis, når man ser på miljøkonsekvenser av produksjonen.
Bomullsplanten har blitt dyrket og brukt i klær i mange tusen år. Men kjemikalier ble ikke blandet inn i bomullen før noen år etter den andre verdenskrig.
Når fibrene er prosessert (det vil si at frø som frøene utvinnes til bomullsfrøolje og alle rester av voks og proteiner med mer er fjernet) består det av nesten ren cellulose, et naturlig polymer.
Kvalitetsforskjellen på bomullfibrer ligger først og fremst i fiberlengden: Jo lengre fibrer, desto bedre kvalitet og lettere er den å gjøre ren.
Bomullstekstiler har høy motstandskraft mot mekanisk påvirkning og er svært slitesterkt selv i våt tilstand, men er lite elastiske i forhold til ull og tar relativt lett opp fuktighet. Den har og en viss kjemisk motstandskraft, men ubehandlet bomull har ingen resistens mot syre.
I Norge eksisterte det et forbud mot import av bomull helt frem til 1813. I England var det forbudt med eksport av bomull til andre land helt frem til 1824. Da det først ble lov å importere bomull til Norge, fantes det verken maskiner eller kunnskap om spinning av bomull i Norge, derfor ble det nødvendig å lære om bomull og spinning av mer erfarne folk fra blant annet Danmark.

Vedlikehold av bomull

Ubehandlet bomull kan normalt vaskes ved 95 °C. Men på grunn av etterbehandling som tekstilfarge og trykk er det mange plagg som ikke tåler mer enn 30-40 °C. Kroppsnære plagg av bomull bør vaskes ved 60 °C for tilstrekkelig rengjøring.

Økologisk bomull

Økologisk bomull produseres uten bruk av kjemisk-syntetiske sprøytemidler, kunstgjødsel eller genmodifiserte frø. Dersom bomullen er sertifisert får bøndene en merpris for bomullen, som er mer rettferdig med tanke på produksjonskostnader enn i konvensjonell produksjon.
Insert (SQL)

Syntaks

INSERT-spørringer består av spesifikasjonene INSERT INTO og VALUES. INSERT INTO bestemmer hvilken tabell og hvilke kolonner verdiene skal settes inn i, og VALUES spesifiserer verdiene som skal settes inn.
For å sette inn verdier i alle kolonnene, benyttes en slik spørring:
INSERT INTO tabellVALUES
(
"Verdi 1 i rad 1",
"Verdi 2 i rad 1",
"Verdi 3 i rad 1"
),
(
"Verdi 1 i rad 2",
"Verdi 2 i rad 2",
"Verdi 3 i rad 2"
),
(
"Verdi 1 i rad 3",
"Verdi 2 i rad 3",
"Verdi 3 i rad 3"
)
For å sette inn verdier i noen av kolonnene, benyttes en slik spørring:
INSERT INTO tabell (
kolonne1,
kolonne3)VALUES
(
"Verdi 1 i rad 1",
"Verdi 3 i rad 1"
),
(
"Verdi 1 i rad 2",
"Verdi 3 i rad 2"
),
(
"Verdi 1 i rad 3",
"Verdi 3 i rad 3"
)
Antallet kolonner og verdier må være det samme. Hvis en kolonne ikke er spesifisert, vil en forhåndsdefinert verdi for kolonnen bli benyttet. Verdiene spesifisert av INSERT-utsagnet må tilfredsstille alle begrensningene for tabellen, for eksempel primærnøkler eller NOT NULL-begrensninger. Hvis en syntaksfeil oppstår, eller noen av begrensningene er brutt, vil ikke den nye raden legges til i tabellen og en feilmelding vil bli returnert.
En INSERT-spørring kan også brukes til å hente ut data fra andre tabeller, endre det hvis ønskelig, og sette det inn i en ny tabell. Dette kan gjøres ved hjelp av en enkelt spørring som ikke involverer noen mellomprosessering i klientapplikasjonen. En nøstet SELECT-spørring brukes i stedet for VALUES. Den nøstede spørringen kan inneholde JOIN, funksjonskall, og kan referere til den samme tabellen som data skal settes inn i.
INSERT INTO tabell2SELECT *FROM tabell1WHERE kolonne IN ("Verdi1", "Verdi2")
SELECT-uttrykket produserer en midlertidig tabell, og skjemaet til den midlertidige tabellen må være likt skjemaet i tabellen som skal motta data.
Carl von Nutzhorn

Utmerkelser

von Nutzhorn ble ridder av Dannebrogordenen i 1864, fikk Dannebrogordenens hederstegn i 1866
og ble senere kommandør av Dannebrogordenen. Han mottok storkorset i 1898.
El Alto

Historie

Området var ubebodd frem til 1903, da togterminalen for La Paz til toglinjene fra Lake Titicava og Arica ble bygget der sammen med bebyggelse for togarbeidere. En bane ned til La Paz ble åpnet i 1905. I 1925 ble flyplassen bygget for det nye flyvåpenet. Dette førte til økt bebyggelse og boområder. I 1939 ble den første skolen i El Alto åpnet. Byen fikk en voldsom vekst på 1950-tallet, da den ble koblet på vannettet til La Paz.
Stoomvaart Maatschappij Zeeland

Stoomvaart Maatschappij Zeeland (SMZ) var et nederlandsk fergeselskap som hadde rute mellom Nederland og England. Det ble grunnlagt i 1875 og opphørte i 1989.
Denne artikkelen er foreløpig kort eller mangelfull. Du kan hjelpe Wikipedia ved å utvide eller endre den.
Qingshanhu

Qingshanhu (kinesisk: 青山湖区; pinyin: Qīngshānhú Qū) er et bydistrikt i byprefekturet Nanchang i provinsen Jiangxi i Folkerepublikken Kina. Det hadde i 2008 ca. 670 000 innbyggere.
Verket musikkfestival

Underverket

Underverket er et tilbud til folk i alle aldre. Arrangementet foregår på lørdag formiddag. I 2013 var det solgt 4000 billetter til Underverket.
Verket musikkfestival har ikke vergeordning. De tilbyr Underverket for de under 18 år.

Verksmessa

Verksmessa er et eget telt inne på festivalområdet, med  250 sitteplasser. Pakken til verksmessa inneholder helgepass, middagsbuffet fredag og lørdag, og intimkonsert begge dager.

Miljø

Verket Musikkfestival har som målsetting å produsere minst mulig avfall, servere kortreist mat, stimulere sine gjester til å reise miljøvennlig og tenke miljø. Det går også busser til og fra festivalområdet. Arrangørene legger en beskyttelse over gresset for å unngå gjørmehav.
Det legges til rette for at alle skal få delta på festivalen. Ledsagere for funksjonshemmede kommer inn gratis med gyldig ledsagerbevis og legitimasjon. Bruker må kjøpe billett på vanlig måte. Det blir også tilrettelagt med egen rullestolrampe for de som måtte ha behov for det.

Frivillige

I 2012 hadde Verket festivalen 400 frivillige. I 2013 var det 500 frivillige. De frivillige består av både enkeltpersoner, lag og foreninger.

Besøkstall

Verket har et tak på 5000 solgte billetter, og har hatt god oppslutning hvert år. I 2012 var de utsolgt. Da ble det solgt 3000 helgepass pluss 500 dagspass. I 2013 var de også utsolgt.
Terkel i knipe

Handling

Terkel er en gutt som går i 6. klasse og bor sammen med sine foreldre og sin lillesøster. Han er bestevenn med Jason, og mobbes av klassekameratene Sten og Saki. Terkels klasse får en ny lærer som heter Gunnar. Første gang Terkel møter Gunnar, setter Terkel seg ved et uhell på en edderkopp. Det skal senere vise seg at Gunnar vil ta livet av Terkel på grunn av dette utilsiktede edderkopp-drapet. Gunnar tar klassen med på en klassetur hvor de skal studere salamandere, men han har en baktanke. Han har stjålet mobilen til Terkels beste venn Jason og bruker den til å sende trusler til Terkel. Terkel blir livredd og løper inn til Gunnar for hjelp. Deretter prøver Gunnar å drepe Terkel men får Jasons jernrør i hjernen.
Codex Vindobonensis Mexicanus I

Codex Vindobonensis Mexicanus I, også kjent som Codex Vindobonensis C og Codex Mexicanus I, er et precolumbiansk håndskrift fra mixteker-kulturen i Mexico, datert til 1300-tallet. Teksten er skrevet med mixkternes logogramskrift, og er en fortelling om «verdens skapelse og de mixtekiske dynastienes opprinnelse», og kan slik sett sammenlignes med mayaenes Popol Vuh.
Navnet Codex Vindobonensis (Wien-kodeksen) kommer av manuskriptet eies av Østerrikes nasjonalbibliotek i Wien.

Historie

Kodeksen er foldet, og består av 52 sider som måler 26,5 x 22 cm, tilsammen 13,5 meter. Den veier 2,6 kg.
Det er uklart hvor og når kodeksen ble skrevet, men den ble ført fra Mexico til Europa allerede i 1521. Sannsynligvis har den før dette tilhørt den siste før-spanske mixteker-herskeren Iya Quicuaa. I Europa ble den gitt som gave til keiser Karl V av Det tysk-romerske rike sammen med Codex Zouche-Nuttall. Dens videre proveniens er ikke fullt ut kjent, men skal ha omfattet Portugal, Roma, Weimar og til sist Wien. Dens navn har skiftet med adressene, men Codex Mexicanus I har fulgt den lengst.
En rekonstruksjon av teksten er gjort av den nederlandske forskeren Maarten Jansen (f 1952) og hans kone Gabina Aurora Perez Jimenez, som selv er mixteker.
Håkon V Magnusson

Biografi

Håkon var sønn av Magnus VI Haakonsson Lagabøte og Ingeborg Eriksdatter av Danmark. Magnus Lagabøte delte kongeriket mellom sine to sønner Eirik  og Håkon. Erik som var eldst, ble konge i 1280, mens den yngre broren, Håkon, fikk hertugtittel allerede i 1273. Håkons hertugvelde var formynderstyrt fram til 1284 da den 14 år gamle Håkon fikk regjeringsmakt. Hertug Håkon utviklet Oslo betydelig. Det gamle Oslos sentrum ble utvidet på sørøstsida av Alna da fransiskanerne, etter invitasjon fra hertugen, etablerte kloster på sørøstsida av Alna, i skyggen av Ekebergskrenten. Visstnok skal det allerede ha ligget en kirke i området som Fransiskanerne overtok. Grunnsteinen til Akershus festning ble lagt noe senere på 1290-tallet. 
Da broren, kong Eirik II Magnusson, døde og Håkon overtok kongemakten over hele Norgesveldet 1. november 1299, overtok Oslo som kongssete etter Bergen. I 1314 ble også det politiske tyngdepunktet flyttet til Oslo i og med at Håkon gav prosten i Mariakirken rikets segl til evig tid. Oslo var nå blitt Norgesveldets nye rikshovedstad. Sammen med dronning Eufemia av Rügen fikk han datteren Ingebjørg Håkonsdatter, født 1301, gift i 1312 med Erik Magnusson av Södermanland. Hans eldste datter, Agnes Håkonsdatter (1290–1319), var hans uekte barn som giftet seg i 1302 med lendmannen Havtore Jonsson til Sudrheim og Borregård (1275–1320), og deres to sønner Jon og Sigurd ble senere sentrale i norsk politikk. Mange nordmenn kan spore slekten sin tilbake til kong Håkon V gjennom datteren Agnes. 
Håkon regjerte landet til sin død på Tunsberghus 8. mai 1319. Han ble begravet i Mariakirken i Oslo. Graven er markert med en steinplate.
Med Håkon døde Sverre-ætten ut på mannssiden, og Eriks og Ingebjørgs sønn Magnus ble i 1319 konge både i Norge og Sverige.
Kong Håkon V Magnussons og hans dronning Eufemias levninger ble funnet ved arkeologiske undersøkelser i Mariakirken på slutten av 1960-tallet. De ble senere identifisert av dr. med. Per Holck, og ble endelig overført til Det kongelige mausoleum på Akershus slott i 1982.
Aphanobius

Utseende

Middelsstore (ofte ca. 10 millimeter), avlange, blanke, brunlige smellere. Antennene er gjerne sagtakkede, pronotum hvelvet med rundede sider. Dekkvingene er nokså jevnbrede med fine, skarpe punktstriper.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Storsmellernes larver lever for det meste i morken, død ved. Denne slektens larver synes å være rovdyr.

Utbredelse

Slekten er utbredt i Asia (rundt Himalaya, Malaysia).
MS «Goðafoss»

MS Goðafoss (IMO 9086796) er et containerskip som ble bygd i 1995-96 ved Orskov Christensens Staalskibsværft AS og som tilhører det islandske rederiet Eimskip. Skipet har en lengde på 165,6 meter, en maksbredde på 28,6 meter og en bruttotonnasje på 14 664.
På vei fra Fredrikstad til Helsingborg den 17. februar 2011 grunnstøtte «Goðafoss» klokken 20.00 på Kvernskjær, i sørenden av sundet Løperen i Hvaler, i skipsleden mellom Fredrikstad og Skagerrak. Skipet hadde om lag 800 tonn tungolje ombord og det var lekkasje fra to av tankene midtskips. I containerlasten var det 12 tonn sprengstoff og 60 kilo tennere. Fagekspertise fra Direktoratet for samfunnssikkerhet og beredskap (DSB) bisto med å ta hånd om dette. 
Rundt klokken 07.00 den 23. februar ble «Goðafoss» trukket av grunn og den 29. februar ble det slept til Odense i Danmark for reparasjon.
Statens havarikommisjon for transport mente i en rapport at skipet var feillastet og at det var dårlig kommunikasjon mellom brobesetningen og losen. I tillegg forlot losen broen da fartøyet fortsatt var i Løperen.
Redningsaksjonen og oppryddningsarbeidet etter forliset kostet Kystverket 85 millioner kroner.
Skipet er oppkalt etter fossen Goðafoss på Island. Tidligere navn er «Kirsten Sif» (1995), «TRSL Concord» (1997) og «Maersk Quito» (2000).